Ritstjórn skrifar 13. desember 2019 17:51 Talið er að maðurinn sem fannst látinn í Núpá í dag sé hinn sextán ára gamli Leif Magnus Grétarsson Thisland sem féll í ána á miðvikudag . Rætt verður við björgunarsveitarmann um leitina í kvöldfréttum Stöðvar 2 klukkan 18:30 . Einnig verður rætt við föður sem varð innlyksa á bóndabæ sínum í Svarfaðardal í rafmagnsleysi í ofsaveðrinu sem gekk yfir landið . Fjölskyldan hafði komið sér fyrir í einu herbergi með kertaljós þegar björgunarsveitarmenn vitjuðu þeirra . Þá verðum við í beinni útsendingu frá Akureyri en ráðherrar fóru norður í dag til að skoða aðstæður eftir ofsaveðrið . Íhaldsflokkurinn vann yfirburðasigur í þingkosningum í Bretlandi í gær og rýnt verður í úrslitin í fréttatímanum . Þá verður rætt við forstjóra Torgs útgáfufélags um kaupin á útgáfufélagi DV og fjallað nánar um gullgröft Íslendinga á Grænlandi . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .